ai4bharat/Pralekha huggingface dataset:
वाणिज्य आणि उदयोग मंत्रालय
विकसनशील देशांची डब्ल्यूटीओ मंत्रिस्तरीय बैठक नवी दिल्लीत होणार
नवी दिल्ली, 10 मे 2019
विकसनशील देशांच्या डब्ल्यूटीओ मंत्रिस्तरीय बैठकीचे यजमानपद भारताने स्वीकारले असून येत्या 13 आणि 14 मे रोजी नवी दिल्लीत ही बैठक होणार आहे. सोळा विकसनशील राष्ट्रे, सहा किमान विकसनशील राष्ट्रे या बैठकीत सहभागी होणार आहेत.
विकसनशील राष्ट्रे आणि कमी विकसनशील राष्ट्रांना एका मंचावर आणून जागतिक व्यापार संघटनेशी संबंधित चिंताजनक विविध सामायिक मुद्यांवर चर्चा करून त्यांचे निराकरण करणे हा या बैठकीचा उद्देश आहे.
बहुपक्षीय नियमाधारित व्यापार यंत्रणेसमोर गंभीर आणि मोठी आव्हाने ठाकली असल्याच्या काळात ही बैठक होत आहे.
अर्जेंटिना, बांग्लादेश, बार्बाडोस, बेनिन, ब्राझील, इजिप्त, ग्वाटेमाला, इंडोनेशिया, कझाकस्तान, नायजेरिया, ओमान, सौदी अरेबिया, टर्की, युगांडा या देशांचे उपमंत्री, वरिष्ठ अधिकारी आणि राजदूत आपापल्या देशांचे प्रतिनिधीत्व करणार आहेत.
N.Sapre/N.Chitale/P.Kor
(Visitor Counter : 95
आरोग्य आणि कुटुंब कल्याण मंत्रालय
राज्ये आणि केंद्रशासित प्रदेश यांच्याकडील कोविड-19 लसीच्या उपलब्धतेविषयीची अद्ययावत माहिती
राज्ये आणि केंद्रशासित प्रदेशांना कोविड प्रतिबंधक लसीच्या 188 कोटी 88 लाखांहून अधिक मात्रा पुरविण्यात आल्या
राज्ये आणि केंद्रशासित प्रदेश सरकारे यांच्याकडे न वापरलेल्या 18 कोटी 3 लाखांहून अधिक मात्रा शिल्लक आणि पुढील काळातील वापरासाठी अजूनही उपलब्ध
संपूर्ण देशभरात कोविड-19 प्रतिबंधक लसीकरण मोहिमेचा वेग आणि व्याप्ती वाढविणे यासाठी केंद्र सरकार कटिबद्ध आहे. देशात 16 जानेवारी 2021 रोजी देशव्यापी कोविड प्रतिबंधक लसीकरण मोहीम सुरु करण्यात आली. तर 21 जून 2021 पासून या लसीकरण मोहिमेच्या सार्वत्रिकीकरणाचा नवा टप्पा सुरु झाला. लसीच्या अधिक मात्रा उपलब्ध करून देणे, राज्ये आणि केंद्रशासित प्रदेशांना लसीकरणाचे उत्तम नियोजन करता यावे यासाठी त्यांच्याकरिता उपलब्ध होणार असलेल्या लसीच्या मात्रांची आगाऊ स्वरुपात माहिती पुरविणे आणि लस पुरवठा साखळीचे सुरळीत मार्गीकरण करणे या उपक्रमांच्या माध्यमातून लसीकरण मोहिमेचा वेग वाढविण्यात येत आहे.
राष्ट्रव्यापी लसीकरण मोहिमेचा एक भाग म्हणून भारत सरकार सर्व राज्ये आणि केंद्रशासित प्रदेशांना कोविड प्रतिबंधक लसीचा मोफत पुरवठा करून त्यांना मदत करत आहे. कोविड-19 प्रतिबंधक लसीकरण मोहिमेच्या सार्वत्रिकीकरणाच्या या नव्या टप्प्यात, देशातील लस निर्मात्यांनी उत्पादित केलेल्या लसीच्या एकूण साठ्यापैकी 75% साठ्याची खरेदी करून केंद्र सरकार सर्व राज्ये आणि केंद्रशासित प्रदेशांना त्या लसीचा  पुरवठा करत आहे.
|
|
VACCINE DOSES
|
|

|
|
SUPPLIED
|
|
1,88,88,10,015
|
|
BALANCE AVAILABLE
|
|
18,03,24,566
भारत सरकारने आतापर्यंत खरेदी केलेल्या मात्रांचा राज्ये आणि केंद्रशासित प्रदेशांना केलेला मोफत पुरवठा आणि राज्यांनी केलेली लसीची थेट खरेदी यांच्या माध्यमातून राज्ये आणि केंद्रशासित प्रदेशांना एकूण 188 कोटी 88 लाखांहून अधिक  मात्रांचा पुरवठा करण्यात आला आहे.
यापुढील काळात लसीकरण करण्यासाठी राज्ये आणि केंद्रशासित प्रदेश सरकारांकडे कोविड प्रतिबंधक लसीच्या न वापरलेल्या अशा 18 कोटी 3 लाखांहून अधिक  मात्रा, अजूनही शिल्लक आहेत.
आरोग्य आणि कुटुंब कल्याण मंत्रालय
भारतातील सक्रीय रूग्णांत सतत घट
सलग दुसऱ्या दिवशी सक्रीय रूग्णसंख्या 8 लाखांहून कमी
22 राज्ये/केंद्रशासित प्रदेशांत 20,000 पेक्षा कमी सक्रीय रुग्ण
नवी दिल्ली, 18 ऑक्टोबर 2020
भारतातील सक्रीय रूग्णांच्या संख्येत सतत घट होत असल्याची नोंद झाली असुन सलग दुसऱ्या दिवशी सक्रीय रुग्णांची संख्या 8 लाखांपेक्षा कमी म्हणजे 7,83,311इतकी आढळली. देशातील सक्रिय रुग्णांची संख्या एकूण पॉझिटीव्ह रूग्णांच्या 10.45% इतकी आहे.
देशातील रूग्णसंख्येचा दर कायम ठेवत 22 राज्ये/केंद्रशासित प्रदेशात सक्रीय रूग्ण 20,000 पेक्षा कमी
13 राज्ये /केंद्रशासित प्रदेशातील सक्रीय रूग्णांची संख्या 20000 पेक्षा जास्त पण 50,000 पेक्षा कमी आहे, तर 3 राज्ये/केंद्रशासित प्रदेशात 50,000 पेक्षा जास्त सक्रीय रूग्ण
रूग्ण बरे होण्याचा दर कमी होत असून त्याला पूरक बरे होणाऱ्या रूग्णांची संख्या वाढत आहे. आतापर्यंत एकूण 65,97,209 रूग्ण बरे झाले आहेत. मुक्त होणाऱ्या तसेच सक्रीय रूग्ण संख्येतील अंतर वाढून 58 लाखांच्या वर गेले आहे .देशात रुग्ण बरे होण्याचा दर वाढून आता तो 88.03 %इतका झाला आहे.
गेल्या 24 तासांत 72,614 कोविड रूग्ण बरे होऊन घरी गेले आहेत.तर 61,871नवीन रूग्ण आढळले आहेत.
नवीन बरे झालेल्या रूग्णांपैकी 79%रूग्ण 10 राज्ये /केंद्रशासित प्रदेशात एकत्रित आहेत.
महाराष्ट्रात एकाच दिवशी, 14000 पेक्षा जास्त रूग्ण बरे झाले असून, रूग्ण बरे होण्यात महाराष्ट्राचा वाटा सर्वाधिक आहे.
गेल्या 24 तासांत 61,871 नवे रूग्ण आढळून आले आहेत.
नव्या रूग्णांपैकी 79%रूग्ण 10राज्ये आणि केंद्रशासित प्रदेशातील आहेत.
महाराष्ट्रात आजही सर्वाधिक रुग्ण आढळून येत असून त्यांची संख्या 10,000 पेक्षा जास्त आहे. त्यानंतर केरळ असून तेथे 9,000 नवे रूग्ण आढळून आले आहेत.
गेल्या चोवीस तासांत 1033 लोकांचा मृत्यु झाला असल्याची नोंद झाली आहे.
यात 10 राज्ये /केंद्रशासित प्रदेशांचा 86% वाटा आहे. 44 %पेक्षा जास्त नवे मृत्यू महाराष्ट्रात झाले असून 463 लोक मृत्यूमुखी पडले आहेत.
B.Gokhale/S.Patgoankar/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
कंपनी व्यवहार मंत्रालय
नादारी आणि दिवाळखोरी संहिता  अध्यादेश 2018 वर राष्ट्रपतींचे शिक्कामोर्तब
नवी दिल्ली, 6 जून 2018
नादारी आणि दिवाळखोरी संहिता  अध्यादेश 2018 ला राष्ट्रपती रामनाथ कोविंद यांनी आज मंजुरी दिली. या अध्यादेशामुळे बांधकाम व्यावसायिकांकडून घर विकत घेणाऱ्यांना वित्तीय पतधारक अर्थात फायनान्शियल क्रेडिटर असा दर्जा मिळणार आहे.
अध्यादेशात करण्यात आलेल्या दुरूस्तीनुसार ज्या बांधकाम व्यावसायिकांकडे ग्राहकाने घर विकत घेण्यासाठी नोंदणी केली असेल, तो व्यावसायिक किंवा त्याची कंपनी दिवाळखोरीत निघाली तरी ग्राहकाने भरलेले पैसे वाया जाणार नाहीत, तर ते परत मिळू शकणार आहेत. अशा प्रकरणात संबंधित व्यावसायिकाच्या मालमत्तांची विक्री करून विहित नियमांच्या आधारे ग्राहकाला नुकसान भरपाई देण्याची तरतूद या अध्यादेशाद्वारे करण्यात आली आहे.
B.Gokhale/M.Pange/D.Rane
(Visitor Counter : 78
रस्ते वाहतूक आणि महामार्ग मंत्रालय
केंद्रीय मंत्री नितीन गडकरी यांच्या हस्ते गुजरातमधील वडोदरा येथे 48 कोटी रुपये खर्चाच्या दोन राष्ट्रीय महामार्ग प्रकल्पांचे उद्घाटन
नवी दिल्ली, 2 जून 2023
केंद्रीय रस्ते वाहतूक आणि महामार्ग मंत्री नितीन गडकरी यांच्या हस्ते आज गुजरातमधील वडोदरा येथे 48 कोटी रुपये खर्चाच्या दोन राष्ट्रीय महामार्ग प्रकल्पांचे उद्घाटन करण्यात आले. दीड वर्षापूर्वी पंतप्रधानांच्या वाढदिवसाच्या निमित्ताने या प्रकल्पांचे भूमिपूजन करण्यात आले होते.
राष्ट्रीय महामार्ग 48 च्या अहमदाबाद-वडोदरा टप्प्यातील दुमाड चौकडीजवळ सुधारणांचे काम करण्यात आल्याचे गडकरी म्हणाले. 27.01 कोटी रुपये खर्चून बांधण्यात आलेल्या सुमारे 3 किमी लांबीच्या या प्रकल्पाचे उद्घाटन करण्यात आल्याचे त्यांनी सांगितले. यामध्ये नवीन सर्व्हिस रोड , वाहनांसाठी भुयारी मार्ग आणि आरसीसी क्रॅश बॅरिअर्स बांधण्यात आले असून त्यामुळे वाहतूक कोंडीची समस्या दूर होऊन प्रवास अधिक सुरक्षित होईल, असे गडकरी म्हणाले.
राष्ट्राला समर्पित करण्यात येणाऱ्या 17 कोटी रुपये खर्चाच्या दुसऱ्या प्रकल्पाची लांबी सुमारे 1 किमी आहे असे ते म्हणाले. या प्रकल्पात वडोदराच्या राष्ट्रीय महामार्ग 48 देना जंक्शनजवळ अंडरपास आणि सर्व्हिस रोड बांधण्यात आला आहे असे ते म्हणाले. या प्रकल्पांतर्गत राष्ट्रीय महामार्ग 48 वर प्रथमच सौरऊर्जेवर चालणारे पथदिवे वापरण्यात आले आहेत, असे सांगून ते म्हणाले की अंडरपास आणि सर्व्हिस रोडच्या पृष्ठभागावर पॉलिमर मॉडिफाईड बिटुमेनचा वापर करण्यात आला आहे, ज्यामुळे ते अधिक मजबूत बनतील आणि खड्ड्यांना प्रतिबंध करतील.
या बांधकामात प्रथमच 3 पदरी सर्व्हिस रोड बांधण्यात आल्याची माहिती गडकरी यांनी दिली. ते म्हणाले की, या प्रकल्पांमुळे देना, हरिणी, विरोद गावांना चांगली कनेक्टिव्हिटी मिळेल, हे अपघात प्रवण क्षेत्र वाहतुकीसाठी सुरक्षित होईल आणि औद्योगिक परिसरातून वाहतूक अधिक सुलभ होईल.
N.Chitale/S.Kane/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 64
उपराष्ट्रपती कार्यालय
विद्यार्थ्यांनी नवा भारत@2047 चा आपला आराखडा लिहायला हवा असे उपराष्ट्रपती जगदीप धनखड यांचे आवाहन
चंडीगड इथल्या पंजाब विद्यापीठाच्या सत्तराव्या दीक्षांत समारंभाला उपराष्ट्रपतींनी केले संबोधित
विद्यापीठाची सिनेट, सिंडीकेट, विद्यार्थी संघटना, शिक्षक आणि बिगर-शिक्षक संघटनांनी उपराष्ट्रपतींची घेतली भेट
उपराष्ट्रपती जगदीप धनखड यांनी विद्यार्थ्यांना आवाहन केले आहे, की त्यांनी अथक परिश्रम घ्यावेत, संधींचा लाभ घ्यावा आणि 2047 मध्ये, जेव्हा देश स्वातंत्र्याचे शताब्दी वर्ष साजरे करेल, तेव्हाचा नवा भारत कसा असेल, याचा स्वतःचा आराखडा तयार करावा. ते आज चंडीगड इथे पंजाब विद्यापीठाच्या सत्तराव्या दीक्षांत समारंभाचे प्रमुख पाहुणे म्हणून विद्यार्थ्यांना संबोधित करत होते. विद्यार्थ्यांना आव्हानांमधून संधी निर्माण करण्यासाठी प्रोत्साहन देताना ते म्हणाले की, एखादी असामान्य कल्पना आपल्या मनातच ठेवण्याइतकी दुसरी कोणतीही घातक गोष्ट नाही. आपल्यामधील प्रतिभेचा शोध घेऊन, आणि क्षमतांचा वापर करून आपल्या मनातील कल्पनांना कृतीत उतरवा.”
समारंभादरम्यान, उपराष्ट्रपती, जे पंजाब विद्यापीठाचे कुलपती देखील आहेत, त्यांनी प्रख्यात शिक्षणतज्ञ आणि समाज सेवक, डॉ सुधा एन. मूर्ती यांना ऑनरिस कॉसा  पदवी, आणि भारताचे माजी सरन्यायाधीश आणि खासदार  रंजन गोगोई यांना ऑनरिस कॉसा  पदवी प्रदान केली.
समारंभाला संबोधित करताना, उपराष्ट्रपतींनी विद्यार्थ्यांना, समाजाच्या व्यापक भल्यासाठी योगदान देण्याची आणि सर्वांच्या हितासाठी काम करण्याच्या त्यांच्या जबाबदारीची आठवण करून दिली. देशाला सदैव सर्वोच्च प्राधान्य मिळेल, हे सुनिश्चित करा, आणि याबाबत मनात सखोल भावना निर्माण करा, ते म्हणाले. राष्ट्रीय शैक्षणिक धोरण 2020 हे गेम चेंजर असल्याचे नमूद करून उपराष्ट्रपती म्हणाले की, सर्व विभागांशी सल्लामसलत करून विकसित केलेले हे धोरण सर्व स्तरांवरील शिक्षणामध्ये परिवर्तन घडवत आहे.
भारतामधील डिजिटल परिवर्तनाचा उल्लेख करत उपराष्ट्रपती म्हणाले की, भारताचा डिजिटल विकास म्हणजे जागतिक दर्जाच्या डिजिटल सार्वजनिक पायाभूत सुविधा असून, तो डिजिटल परिवर्तनामधून जात असलेल्या इतर देशांसाठीचे एक मॉडेल असल्याचे आंतरराष्ट्रीय नाणेनिधीने मान्य केले आहे. पीएम किसान सम्मान निधी, मुद्रा योजना यासारख्या थेट लाभ हस्तांतरण योजनांचा उल्लेख करून ते म्हणाले की, या योजना भारताच्या बदलत्या प्रशासन मॉडेलचे प्रतिबिंब असून, यामध्ये गळतीला कुठलाही वाव मिळत नाही.
पंजाब विद्यापीठाच्या पहिल्या महिला कुलगुरू- प्रा. रेणू विज यांच्या कार्यकाळात हा दीक्षांत समारंभ आयोजित करण्यात आला आहे, हे आपल्या भाषणात उपराष्ट्रपतींनी आवर्जून नमूद केले. पंजाब विद्यापीठातून अनेक नामवंत लोक घडले आहेत, या गोष्टीची प्रशंसा करत, त्यांनी विद्यापीठाच्या पुढील वाटचालीसाठी शुभेच्छा दिल्या.
आरोग्य आणि कुटुंब कल्याण मंत्रालय
कोविड-19 बाबतची अद्ययावत माहिती
देशव्यापी लसीकरण मोहिमेत आतापर्यंत कोविड प्रतिबंधक लसीच्या 163 कोटी 84 लाख मात्रा देण्यात आल्या आहेत
भारतातील कोविड सक्रीय रुग्णसंख्या सध्या 22,02,472
सध्या सक्रीय रुग्णसंख्येचे प्रमाण आतापर्यंतच्या रुग्णसंख्येच्या 5.46% इतके आहे
रोगमुक्ती दर सध्या 93.33% इतका आहे .
गेल्या 24 तासात 3,06,357 रुग्ण कोरोनामुक्त झाल्यामुळे आता एकूण रोगमुक्तांची संख्या वाढून 3,76,77,328 झाली आहे
गेल्या 24 तासात 2,86,384 नव्या कोरोना बाधितांची नोंद
दैनंदिन पॉझिटीव्हिटी दर 19.59%
साप्ताहिक पॉझिटीव्हिटी दर 17.75%
देशभरात आतापर्यंत एकूण 72 कोटी 21 लाख चाचण्या करण्यात आल्या; गेल्या 24 तासात एकूण 14,62,261 चाचण्या करण्यात आल्या.
उपराष्ट्रपती कार्यालय
उपराष्ट्रपतींनी राम नवमीच्या पूर्वसंध्येला जनतेला दिल्या शुभेच्छा
नवी दिल्ली, 20 एप्रिल 2021
उपराष्ट्रपती एम. व्यंकय्या नायडू यांनी राम नवमीनिमित्त देशातील जनतेला शुभेच्छा दिल्या आहेत.
संदेशाचा संपूर्ण मजकूर खालीलप्रमाणे आहे -
‘राम नवमी’ च्या पवित्र प्रसंगी मी देशातील जनतेचे हार्दिक अभिनंदन करतो आणि शुभेच्छा देतो.
भगवान राम हे सद्गुण , चांगुलपणा, धैर्य आणि करुणेचा अवतार होते. राम नवमी उत्सव आपल्याला मर्यादा पुरुषोत्तम भगवान राम यांच्या आदर्श जीवनाची आठवण करून देतो आणि त्यांनी आपल्याला दाखवलेल्या नीतित्तेच्या मार्गावरून जाण्यासाठी मार्गदर्शन करतो. तसेच आपणा सर्वाना आपले कुटुंब, समाज आणि देशाबद्दलची आपली कर्तव्ये आणि जबाबदाऱ्या यांची आठवण करून देतो.
भगवान राम यांची न्याय, सुशासन आणि जनतेप्रति बांधिलकी मानवतेला सदैव प्रेरणा देईल.
आपल्या देशात, सण -उत्सव हे कुटुंब आणि मित्रांबरोबर एकत्रितपणे आनंद साजरा करण्यासाठी एक उत्तम संधी असते मात्र कोविड -19 महामारीमुळे उद्भवलेली परिस्थिती पाहता, मी माझ्या सहकारी नागरिकांना घरीच हा उत्सव साजरा करण्यासाठी आणि कोविड प्रतिबंधक आरोग्य आणि स्वच्छता नियमांचे पालन करण्याचे आवाहन करतो.
हा उत्सव आपल्या जीवनात आनंद आणि शांती घेऊन येवो, भगवान राम यांनी दाखवलेल्या मार्गावर चालण्यासाठी आणि त्यांच्या आदर्शांनी परिपूर्ण जग निर्माण करण्याची प्रेरणा देवो. "Jaydevi PS/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 98
मंत्रिमंडळ
विशिष्ट खनिजांच्या संदर्भात रॉयल्टी दर स्पष्ट करण्यासाठी खाण आणि खनिजे  कायदा 1957 च्या दुसऱ्या अनुसूचीत सुधारणा करण्याला केंद्रीय मंत्रिमंडळाची मंजुरी
नवी दिल्ली, 9 मार्च 2022
पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाने ग्लू कोनाइट, पोटॅश, एमराल्ड, प्लॅटिनम समूह धातू , अँडालुसाइट, सिलिमॅनाइट आणि मॉलिब्डेनम या खनिजां संदर्भात रॉयल्टीचा दर स्पष्ट करण्यासाठी खाण आणि खनिजे  कायदा, 1957  च्या दुसऱ्या अनुसूचीमध्ये सुधारणा करण्याच्या खाण मंत्रालयाच्या प्रस्तावाला मंजुरी दिली आहे.
या मंजुरीमुळे ग्लूकोनाइट, पोटॅश, एमराल्ड, प्लॅटिनम समूह धातू , अँडालुसाइट आणि मॉलिब्डेनम या खाण पट्यांचा लिलाव सुनिश्चित होईल आणि खनिजांची आयात कमी होईल, खाण क्षेत्र तसेच उत्पादन क्षेत्रात सक्षमीकरणाची संधी निर्माण होईल ज्यामुळे समाजातील एका मोठ्या वर्गाचा सर्वांगीण विकास सुनिश्चित करण्यात मदत होईल. अंडालुसाइट, सिलिमॅनाइट आणि कायनाइट या खनिजांचा रॉयल्टीचा दर आहे त्याचा पातळीवर ठेवला आहे.
या मंजुरीमुळे देशाच्या अर्थव्यवस्थेसाठी अनेक महत्त्वाच्या खनिजांच्या आयातीला पर्याय उपलब्ध होईल त्यामुळे मौल्यवान परकीय चलन साठ्याची बचत होईल. खनिजांच्या स्थानिक उत्पादनाच्या माध्यमातून देशाचे परकीय अवलंबित्व कमी करेल. या मंजुरीमुळे देशात प्रथमच ग्लूकोनाइट, पोटॅश, एमराल्ड, प्लॅटिनम समूह धातू, अँडालुसाइट आणि मॉलिब्डेनम या खनिजांच्या खाण क्षेत्राचा लिलाव सुनिश्चित होईल.
2015 मध्ये या कायद्यात सुधारणा करण्यात आली. खनिज क्षेत्राला अधिक चालना देण्यासाठी, 2021 मध्ये या कायद्यात आणखी दुरुस्ती करण्यात आली. नवीन सुधारणांअंतर्गत, सरकारने खाण क्षेत्रांच्या लिलाव, उत्पादन वाढ, व्यवसायात सुलभता सुधारणा आणि सकल देशांतर्गत उत्पादन  मध्ये खनिज उत्पादनाचे योगदान वाढवायला चालना दिली आहे.
पंतप्रधानांनी दिलेल्या आत्मनिर्भर भारताच्या संकल्पनेला अनुरूप खाण मंत्रालयाने देशातील खनिजांच्या उत्खननात वाढ करण्यासाठी पावले उचलली आहेत, ज्यामुळे लिलावासाठी अधिक खाण क्षेत्र उपलब्ध झाली आहेत . लोह खनिज, बॉक्साईट, चुनखडी यांसारख्या पारंपारिक खनिजांसाठीच नव्हे तर खोलवर असलेली खनिजे, खत खनिजे, महत्वपूर्ण खनिजे आणि आयात केली जाणारी खनिजे यांच्या शोधकार्यात वाढ झाली आहे.
राज्य सरकारांच्या सक्रिय सहकार्याने देशात 145 हून अधिक खाण क्षेत्रांचा यशस्वीपणे लिलाव करण्यात आला आहे. 2021 मध्ये केलेल्या सुधारणांमुळे आणखी प्रोत्साहन मिळून, 2021-22 या आर्थिक वर्षात 146 पेक्षा जास्त खाण क्षेत्र लिलावासाठी उपलब्ध करण्यात आले आहेत. यातील 34 ब्लॉक्सचा या आर्थिक वर्षात यशस्वी लिलाव झाला आहे.
ग्लूकोनाइट आणि पोटॅश सारखी खनिजे शेतीमध्ये खत म्हणून वापरली जातात. प्लॅटिनम समूह धातू  उच्च मूल्याचे धातू आहे जो विविध उद्योगांमध्ये आणि नाविन्यपूर्ण संशोधनात वापरला जातो. अंडालुसाइट, मॉलिब्डेनम सारखी खनिजे औद्योगिक क्षेत्रात वापरली जाणारी महत्त्वपूर्ण खनिजे आहेत.
या खनिजांच्या स्वदेशी खाणकामाला प्रोत्साहन देणे हे राष्ट्रीय हिताचे आहे ज्यामुळे पोटॅश खते आणि इतर खनिजांची आयात कमी होईल. खाण मंत्रालयाने उचललेल्या या पावलांमुळे खाण क्षेत्रात रोजगार निर्मिती वाढेल अशी शक्यता आहे. हे उद्योगांसाठी खनिजांची वाढीव उपलब्धता सुनिश्चित करेल आणि शेतीला मदत देईल.
N.Chitale/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पंचायती राज मंत्रालय
महाराष्ट्रातील शेतकी उत्पादक संघटना योजनेच्या कामाचे पंतप्रधानांकडून कौतुक
शेतकरी आणि बचतगटांना लाभ होण्यासाठी मेदनकरवाडीच्या सरपंचांना तंत्रज्ञान-आधारित प्लॅटफॉर्मचा वापर करण्याची, पंतप्रधानांची सूचना
नवी दिल्ली, मुंबई 24 एप्रिल 2020
राष्ट्रीय ग्रामपंचायत दिवसानिमित्त पंतप्रधानांनी आज सरपंचांशी व्हिडीओ कॉन्फरन्स च्या माध्यमातून संवाद साधला.
पुणे जिल्ह्यातील मेदनकरवाडी या गावातल्या सरपंच प्रियंका रामदास मेदनकर यांच्याशी संवाद साधतांना पंतप्रधान नरेंद्र मोदी यांनी गावकऱ्यांच्या प्रकृतीविषयी चौकशी केली तसेच लॉकडाऊनच्या काळात सर्व मार्गदर्शक तत्वांचे पालन करण्यासाठीची व्यवस्था कशाप्रकारे करण्यात आली आहे, याचीही माहिती घेतली.
सरपंच श्रीमती मेदनकर यांनी पंतप्रधानांना सांगितले की त्यांच्या ग्रामपंचायतीत नियमांचे पालन करण्यासाठी सुरुवातीपासून अनेक पावले उचलण्यात आली. लॉकडाऊनच्या दुसऱ्याच दिवशी म्हणजे 26 मार्च, 2020 ला संपूर्ण गावात हायपो-सोडियम क्लोराईडचा फवारा करुन निर्जंतुकीकरण करण्यात आले. त्याशिवाय ग्रामपंचायतीने दोन निर्जंतुकीकरण बोगदे उभारले असून घरोघरी साबणाचे वाटप देखील केले आहे.
घरांमध्येच 5,000 पेक्षा जास्त मास्क तयार करण्यात आले असून, ते गावातल्या लोकांना वाटण्यात आले आहेत, असेही त्यांनी सांगितले. सार्वजनिक ठिकाणी गर्दी होणे टाळण्यासाठी शिधा/किराणा आणि भाजीपाल्याच्या दुकानामध्ये सम-विषम धोरण अवलंबले जात आहे, त्यामुळे ही दुकाने एकदिवसाआड सुरु असतात. तसेच स्वयंसेवकांची मदत घेऊन भाज्यांचे घरपोच वाटप करण्यात आले. गावातील प्रत्येक महिलेचे आरोग्य सांभाळण्यासाठी तिला सॅनिटरी नॅपकिनचे वाटप करण्यात आले. घरात विलगीकरण करण्याच्या सुविधादेखील निर्माण केल्या गेल्या.
मेदनकरवाडी ग्रामपंचायत लॉकडाऊन बाबत करत असलेल्या उपाययोजनांविषयी पंतप्रधानांनी समाधान व्यक्त केले. शेतकी उत्पादक संघटनेचे महाराष्ट्रात उत्तम काम सुरु असल्याचेही सांगत, याचा लाभ अनेक शेतकऱ्यांना होत आहे, असे पंतप्रधान म्हणाले. सरपंचांनी ई-राष्ट्रीय कृषी बाजार  सारख्या आधुनिक तंत्रज्ञानाचा वापर करावा, अशी सूचना त्यांनी केली, हे देशव्यापी कृषी व्यापार पोर्टल असून, यावर शेतकऱ्यांच्या मालाला योग्य भाव मिळू शकतो. महिला बचत गटांनी तयार केलेली उत्पादने GeM या सरकारी ई-बाजार पोर्टलच्या माध्यमातून थेट सरकारला विकण्यासाठी प्रयत्न करावेत, असे आवाहनही पंतप्रधानांनी सरपंचांना केले.
पंतप्रधानांचा सरपंचांशी संवाद इथे पहा
MD/RT/MC/PM
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 97
ऊर्जा मंत्रालय
कोविड विरूद्धच्या लढाईत पॉवरग्रिडचा पुढाकार
कार्पोरेट सामाजिक दायित्व योजनेअंतर्गत पॉवरग्रिडने 1,14,30,000 रुपयांचे नऊ आयसीयू व्हेंटिलेटर केले उपलब्ध
पॉवर ग्रिड कॉर्पोरेशन ऑफ इंडिया लिमिटेड , या भारत सरकारच्या ऊर्जा मंत्रालयाच्या अखत्यारीत असलेल्या ‘महारत्न’ कंपनीने आपल्या देशभरातील सर्व कार्यालयांमधील कर्मचार्यांना वेळेवर मदत मिळवून देण्यासाठी विविध उपक्रम सक्रियपणे हाती घेतले आहेत.
या महामारीचा सामना करण्यासाठी आणि विषाणूपासून बचाव करण्यासाठी लसीकरण हे सर्वात महत्त्वपूर्ण शस्त्र आहे. यानुसार पॉवरग्रिड आपल्या सर्व कर्मचार्यांसाठी आणि त्यांच्या कुटुंबातील सदस्यांसाठी लसीकरण शिबिरांचे आयोजन करीत आहे. या लसीकरण मोहिमेला उत्तम प्रतिसाद मिळत आहे.
पॉवरग्रिडने, गेल्या वर्षी गुरूग्राम मधील सेक्टर 46 येथे त्यांनी स्थापन केलेल्या विलगीकरण केंद्राची क्षमता वाढविली आहे. मानेसर येथे एक नवीन विलगीकरण कक्ष देखील सुरू करण्यात आले आहे.ही विलगीकरण केंद्रे सुसज्ज आहेत . अशाच प्रकारच्या केंद्रांची स्थापना देशभरातील पॉवरग्रिडच्या कार्यालयात तयार करण्यात आली आहेत.
पॉवरग्रिडने त्यांच्या कार्पोरेट सामाजिक दायित्व योजनेअंतर्गत, 1,14,30,000 / - रूपये किंमतीचे नऊ, व्हेंटिलेटर , महाराष्ट्रातील चंद्रपूरच्या सरकारी वैद्यकीय महाविद्यालयाच्या अति दक्षता विभागाकडे सुपूर्द केले. या आयसीयू व्हेंटिलेटरचा उपयोग सध्याच्या महामारीत रुग्णांवर उपचार करण्यासाठी केला जात आहे.
याशिवाय विविध राज्यांतील प्रशासनांकडे मास्क्स आणि सॅनिटायझर्सचे वितरण केले जात आहे. सध्याच्या महामारीच्या काळात रुग्णवाहिकांचे महत्त्व समजून पॉवरग्रिडने कोविड -19 बाधित रूग्णांची काळजी घेण्यासाठी वडोदरा महानगरपालिकेला एक रुग्णवाहिका दिली.
कॉर्पोरेट कम्युनिकेशन्स विभाग कर्मचार्यांना आणि सर्वसामान्यांना कोव्हीड मार्गदर्शक तत्वे आणि सुयोग्य वर्तन याबद्दल जागरूकता निर्माण करण्याच्या दिशेने कार्य करीत आहे.
कंपनी व्यवहार मंत्रालय
सरकारने गेल्या तीन वर्षांत 3,82,581 बोगस कंपन्या केल्या बंद
सरकारने बोगस कंपन्या ओळखुन त्यांना बंद करण्यासाठी विशेष मोहीम हाती घेतली आहे.ज्या कंपन्यांनी सलग दोन वर्षे अथवा त्यापेक्षा जास्त वर्षे आपले आर्थिक विवरणपत्र  सादर केले नाही ,अशा कंपन्यांना कंपनी कायद्याच्या वर्ष 2013च्या, 248 व्या कलमानुसार रद्द करण्यात आले आहे. 2016 च्या कायदेशीर प्रक्रियेचे पालन करून,गेल्या तीन वर्षांत सरकारने 3,82,581कंपन्या बंद केल्या आहेत. केंद्रीय अर्थ आणि कंपनी व्यवहार राज्यमंत्री श्री. अनुराग ठाकूर यांनी राज्यसभेत विचारलेल्या प्रश्नाला लिखित उत्तर देतांना आज ही माहिती दिली.
शेल कंपनी या शब्दाची व्याख्या कंपनी कायद्यात नाही. जी कंपनी व्यावसायिक दृष्ट्या सक्रीय नाही किंवा जिची मालमत्ता लक्षात घेण्याजोगी नाही अथवा जी कर बुडविणे,अवैध मार्गाने पैसे कमावणे, मालकी सुस्पष्ट नसणे बेनामी मालमत्ता इत्यादी प्रकारांसाठी वापरली जाते, अशा कंपन्यांना शेल कंपनी असे म्हटले जाते. शेल कंपन्यांच्या या कामात लक्ष घालण्यासाठी सरकारने विशेष कृती दल स्थापन केले असून त्यांनी अशा बोगस कंपन्या ओळखण्यासाठी एका लाल निशाणाच्या संकेताचा वापर करून अशा प्रकारच्या कंपन्यांचा धोका ओळखावा ,अशी शिफारस केली आहे.
PIB Headquarters
पत्र सूचना कार्यालयाचे कोविड-19 संबंधित बातमीपत्र
|
|
- 170.21 cr vaccine doses have been administered so far under Nationwide Vaccination Drive
- India's Active caseload currently stands at 9,94,891
- Active cases stand at 2.35%
- Recovery Rate currently at 96.46%
- 1,80,456 recoveries in the last 24 hours increases Total Recoveries to 4,08,40,658
- 67,597 new cases recorded in the last 24 hours
- Daily positivity rate 
- Weekly Positivity Rate 
- 74.29 cr Total Tests conducted so far; 13,46,534 tests conducted in the last 24 hours
#Unite2FightCorona
#IndiaFightsCorona
नवी दिल्ली/मुंबई, 8 फेब्रुवारी 2022
आरोग्य मंत्रालयाची कोविड-19 घडामोडींवरील माहिती
गेल्या 24 तासात कोविड-19 प्रतिबंधक लसीकरणांतर्गत 55.78  लाख मात्रा देण्यात आल्याने आज सकाळी 7 वाजेपर्यंत प्राप्त झालेल्या तात्पुरत्या अहवालानुसार, भारताने 170.21  कोटी मात्रांचा टप्पा पार केला आहे. 1,89,63,092 सत्रातून हे लसीकरण पार पडले आहे.
गेल्या 24 तासांत 1,80,456 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 4,08,40,658 झाली आहे. परिणामी, भारतात रुग्ण बरे होण्याचा दर 96.46% झाला आहे.
गेल्या 24 तासात 67,597 नव्या कोरोना रुग्णांची नोंद झाली. देशातील उपचाराधीन रुग्णांची संख्या सध्या 9,94,891 आहे. देशातील आतापर्यंतच्या एकूण बाधित रुग्णसंख्येच्या ती 2.35% आहे.
देशभरात चाचण्यांची क्षमता वाढवली जात आहे. गेल्या 24 तासांमध्ये एकूण 13,46,534 चाचण्या करण्यात आल्या. भारताने आतापर्यंत एकूण 74.29  कोटींहून अधिक चाचण्या केल्या आहेत. देशभरात चाचणी क्षमता वाढवण्यात आली असताना, साप्ताहिक पॉझिटिव्हिटी दर सध्या 8.30% तर दैनंदिन पॉझिटिव्हिटी दर 5.02% आहे.
इतर अपडेट्स :
महत्त्वाचे ट्विट्सS.Patil/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 125
पंतप्रधान कार्यालय
बांग्लादेशचे राष्ट्रपती पंतप्रधानांना भेटले
नवी दिल्ली, 31 मे 2019
बांग्लादेशचे राष्ट्रपती अब्दुल हमीद यांनी आज हैदराबाद हाऊसमधे पंतप्रधान नरेंद्र मोदी यांची भेट घेतली. उत्कृष्ट द्विपक्षीय संबंधांबद्दल दोन्ही नेत्यांनी समाधान व्यक्त केले. पूर्व नियोजित कार्यक्रमामुळे, बांग्लादेशच्या पंतप्रधान शेख हसीना भारतात उपस्थित राहू शकल्या नाहीत. त्यांनी पंतप्रधान नरेंद्र मोदी यांना शुभेच्छा दिल्याचे अब्दुल हमीद यांनी सांगितले. पंतप्रधान नरेंद्र मोदी यांना बांग्लादेशने निमंत्रण दिल्याचे अब्दुल हमीद यांनी सांगितले. या आमंत्रणाचा आनंदाने स्वीकार करण्यात आला. राजनैतिक माध्यमातून या संदर्भातल्या तारखा निश्चित करण्याला उभय नेत्यांनी मान्यता दर्शवली.
बांग्लादेश मुक्ती लढ्यात निर्माण झालेल्या द्विपक्षीय संबंधांना भारताचे अद्यापही सर्वोच्च प्राधान्य असल्याची ग्वाही पंतप्रधानांनी दिली. गेल्या पाच वर्षात दोन्ही देशांनी अनेक प्रलंबित जटिल मुद्दे सोडवण्यात परिपक्वता आणि संयम दर्शवला. बंगबंधु शेख मुजीबुर रहमान यांची जन्मशताब्दी  आणि बांग्लादेश मुक्तीचे 50 वे वर्ष  साजरे करण्यासाठीच्या संयुक्त प्रयत्नांचा भाग म्हणून भारत-बांग्लादेश संबंध नव्या उंचीवर नेण्याच्या महत्वावर पंतप्रधानांनी भर दिला.
30 मे रोजी नव्या सरकारच्या शपथविधीसाठी बांग्लादेशचे राष्ट्रपती, भारतात आले होते. याआधी त्यांनी डिसेंबर 2014 मधे भारत दौरा केला होता तसेच आंतरराष्ट्रीय सौर आघाडीच्या पहिल्या बैठकीसाठी मार्च 2018 मधे भारताला औपचारिक भेट दिली होती.
N.Sapre/N.Chitale/P.Malandkar
(Visitor Counter : 63